钦定古今图书集成/理学汇编/学行典/第176卷 > 束桓
## 钦定古今图书集成/理学汇编/学行典/第176卷 > 束桓

按《丹阳县志》：“束桓，字子威。生有异资，家贫，日鲜，再食
而诵读不辍。为学根究性命，务为躬行，虽屡挫于时，
向道弥笃。时丹徒殷士望居丹阳，与桓月为讲会。其
学以孝弟求仁为本，敦朴存诚为务，兴起后学，至老
不倦。学者称怀玉先生。”

===于廷燮===按《金坛县志》：“于廷燮，字调阳，沈静好古，笃志理学，为
时所称。年三十八卒。”